proxectonos/corpus_dominio_legal_administrativo_tmp huggingface dataset:
06/08/2018 | Administración LocalMunicipal
Santiago de Compostela
Secretaría Xeral
Decreto ausencia alcalde

ANUNCIO O Sr. alcalde, con data 30 de xullo de 2018, ditou o seguinte decreto: “Por mor da miña ausencia do 17 ao 26 de agosto de 2018, ambos inclusive, e co fin de asegurar o correcto funcionamento da alcaldía, e consonte ás atribucións que me confire o artigo 125 da LRBRL, RESOLVO: Designar como alcaldesa en funcións a dona YENISEY CHAPON PRICOP, primeira tenente de alcalde, durante os devanditos días. Desta resolución, darase conta ao Pleno da corporación e notificarase á interesada. Así mesmo, publicarase no Boletín Oficial da Provincia, en cumprimento do que dispón o artigo 44 do Regulamento de Organización, Funcionamento e Réxime Xurídico das Entidades Locais (R. D. 2568/1986, do 28 de novembro)”. Santiago de Compostela, 31 de xullo de 2018. O ALCALDE Asdo.: Martiño Noriega Sánchez
06/08/2018 | Administración LocalMunicipal
Vimianzo
Aprobación inicial do expediente de modificación de crédito núm.2018/CE/02

O Pleno do Concello de Vimianzo, en sesión ordinaria que se levou a cabo o día 27.07.2018, acordou a aprobación inicial dos expediente de modificación de crédito núm.2018/CE/02, na modalidade de crédito extraordinario. En cumprimento do disposto no artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á exposición pública durante o prazo de quince días, contados desde o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se unha vez transcorrido o devandito prazo non se presentan alegacións, considerarase aprobado definitivamente o dito acordo. Vimianzo, 30 de xullo de 2018. O alcalde-presidente Manuel Antelo Pazos
06/08/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de conservación de vías provinciais 2018, cuarta fase

ANUNCIO DE APROBACIÓN DO PLAN DE CONSERVACIÓN DE VÍAS PROVINCIAIS 2018, CUARTA FASE A Exma. Deputación Provincial da Coruña, en sesión celebrada o 27 de xullo de 2018, adoptou entre outros o seguinte acordo: “1.–Aprobar o PLAN DE CONSERVACIÓN DE VÍAS PROVINCIAIS 2018, 4.ª FASE, cun orzamento total de 284.855,20 euros, con cargo á aplicación 0410/4531/61900 que se detalla: 2.–Expor ao público mediante a publicación deste anuncio no Boletín Oficial da Provincia nun prazo de dez días a efectos de reclamacións. Unha vez transcurrido o prazo sen que estas se producisen, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local aos efectos da coordinación establecidos nos artigos 112 e concordantes da Lei 5/1997, do 22 de xuño, de Administración Local de Galicia, podendo continuar as actuacións una vez que transcurra o prazo de dez días sen que se emita ningún informe.” O que se fai público para xeral coñecemento, a teor do disposto no artigo 93 do Decreto Lexislativo 781/86, do 18 de abril. A Coruña, a 31 de xullo de 2018. PRESIDENTA EN FUNCIÓNS O SECRETARIO DA DEPUTACIÓN PROVINCIAL DA CORUÑA Asdo.: D.ª M.ª Goretti Sanmartín Rei Asdo.: José Luis Almau Supervía
06/08/2018 | Administración LocalMunicipal
Touro
Publicación da resolución de delegación de funcións da Alcaldía durante o mes de agosto de 2018

ANUNCIO Polo titular da Alcaldía, en data 27 de xullo de 2018, ditouse a resolución que se transcribe a continuación: “RESOLUCIÓN ASUNTO: Decreto de delegación de funcións da Alcaldía no primeiro tenente de alcalde, don Jesús Martínez Pereira. EXPEDIENTE: 2018/G003/000078. ANTECEDENTES: Tendo que ausentarme do municipio e non podendo exercer as funcións que corresponden á Alcaldía durante o período comprendido entre os días 1 e 31 de agosto de 2018, ambos inclusive, e en aplicación do establecido no artigo 63 da Lei 5/1997, do 22 de xullo, de Administración local de Galicia, RESOLVO: Primeiro. –Designar ao primeiro tenente de alcalde, don Jesús Martínez Pereira, como substituto na Alcaldía nos termos establecidos no artigo 47.2 do Regulamento de organización, funcionamento e réxime xurídico das entidades locais, delegando no mesmo as funcións correspondentes á Alcaldía, entre os días 1 e 31 de agosto de 2018, ambos inclusive, con excepción da ordenación de pagos. Segundo. –O presente decreto entrará en vigor na data da delegación, sen prexuízo da súa publicación no Boletín Oficial da Provincia e da súa posta en coñecemento do Pleno. En Touro, 27 de xullo de 2018. O alcalde Asdo.: Ignacio Codesido Barreiro”. O que se fai publico para coñecemento xeral e efectos. Touro, 1 de agosto de 2018. O alcalde en funcións Asdo.: Jesús Martínez Pereira
06/08/2018 | Administración LocalMunicipal
Tordoia
Aprobación do padrón de subministración de auga potable e sumidoiros do segundo trimestre de 2018

ANUNCIO APROBACION DO PADRÓN FISCAL DAS TAXAS POLO SERVIZO DE ABASTECEMENTO DE AUGA, SANEAMENTO E CANON DE AUGA Na Xunta de Goberno Local que tivo lugar o 19/07/2018, por unanimidade dos asistentes acordouse o seguinte: 1.–Aprobar o padrón das taxas polo servizo de abastecemento de auga, saneamento e canon da auga correspondente ao segundo trimestre de 2018.2.–Expor ó público todos os datos incorporados ó Padrón que se aproba, mediante edicto que se debe publicar no BOP e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3.–Establecer o período de cobramento en período voluntario, que abranguerá dende o 28/06/2018 ó 28/08/2018. Transcurrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria.4.–A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico- administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón.5.–Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora de facendas locais, no prazo dun mes, contado dente o día seguinte ó remata da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente. Tordoia, 19 de xullo de 2018. O alcalde Antonio Pereiro Liñares
06/08/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do modificado 2.º da obra de ampliación e mellora do trazado na DP 5404, do p. q. 3,500 ao 6,500 de Xubia á praia da Frouxeira (Narón). 1411100006.1

ANUNCIO DE APROBACIÓN DO MODIFICADO 2.º DA OBRA DE AMPLIACIÓN E MELLORA DO TRAZADO NA DP 5404, DO P. Q. 3,500 AO 6,500 DE XUBIA Á PRAIA DA FROUXEIRA (NARÓN). 1411100006.1 A Excma. Deputación Provincial da Coruña, en sesión celebrada o 27 de xullo de 2018, adoptou entre outros o seguinte acordo: “1.–Aprobar o proxecto modificado que a continuación se relaciona polo presuposto de contrata que igualmente se detalla: 2.–Expor ao público o proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuaciónsunha vez que transcorra o prazo de dez días sen que se emita ningún informe.” O que se fai público para xeral coñecemento, a teor do disposto no artigo 93 do Decreto Lexislativo 781/86, do 18 de abril. A Coruña, a 31 de xullo de 2018. PRESIDENTA EN FUNCIÓNS O SECRETARIO DA DEPUTACIÓN PROVINCIAL DA CORUÑA Asdo.: D.ª M.ª Goretti Sanmartín Rei Asdo.: José Luis Almau Supervía
06/08/2018 | Administración LocalMunicipal
Ponteceso
Oficinas Xerais
Edicto de aprobación inicial do expediente de modificación de créditos 16/2018

EDICTO APROBACIÓN INICIAL EXPTE. MC 16/2018 Polo presente faise público que o Pleno do Concello de Ponteceso, en sesión do día 30 de xullo de 2018, acordou aprobar inicialmente o expediente de modificación de créditos número 16 por crédito extraordinario número 2 e suplemento de crédito número 1, dentro do orzamento municipal de 2017 prorrogado. Todo isto para os efectos indicados polo artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (en diante: TRLRFL) e artigo 38 do R. d. 500/1990, do 20 de abril. En consecuencia, dito expediente queda dispoñible na Secretaría do Concello polo prazo de quince días hábiles (que se comezarán a contar a partir do día seguinte ao da publicación deste edicto no BOP), co fin de que os interesados aos que se refire o art.170.1 do citado TRLRFL poidan examinalo e presentar, de ser o caso, reclamacións contra o mesmo e polos motivos taxados que estipula o art.170.2 de dito Real decreto 2/2004, as cales deberán dirixirse ao alcalde-presidente deste concello e serán resoltas polo Pleno da Corporación, entendendo que o acordo plenario que se cita no parágrafo anterior será definitivo no caso de que non se presente ningunha reclamación e procedéndose á publicación á que fai referencia o art.169.3 do TRLRFL mencionado. Ponteceso, 2 de agosto de 2018. O alcalde, Xosé Lois García Carballido
06/08/2018 | Administración LocalMancomunidades
Mancomunidade de Concellos da Comarca de Ferrol
Información pública do expediente de alteración da calificación xurídica do inmoble do antigo matadoiro mancomunado

Desafectado como ben de servizo público o inmoble propiedade desta Mancomunidade situado en Polígono Industrial da Gándara, parcela 153 (Narón), antigo matadoiro mancomunado, e calificado como ben patrimonial segundo acordo do Pleno da Mancomunidade de data 27 de xullo de 2018, exponse o expediente a información pública polo prazo dun mes no taboleiro de anuncios e Boletín Oficial da Provincia, durante o cal se poden formular as alegacións que se estimen pertinentes. Ferrol, 30 de xullo de 2018. O presidente da Mancomunidade de Concellos da Comarca de Ferrol Jorge Juan Suárez Fernández
06/08/2018 | Administración LocalConsorcios
Consorcio As Mariñas
Aprobación inicial do padrón fiscal da taxa pola recollida de residuos sólidos urbanos, segundo trimestre do ano 2018, que rexerá para o Concello de Oleiros, zona B, que comprende Oleiros-Perillo-Maianca-Serantes-Dexo-Urb. Os Regos

O presidente do Consorcio “As Mariñas” mediante resolución de data 31/07/2018, aprobou inicialmente o Padrón fiscal da taxa pola recollida de residuos sólidos urbanos correspondente ó segundo trimestre do ano 2018, que rexerá para o Concello de Oleiros, na zona denominada “B”, que comprende OLEIROS-PERILLO-MAIANCA-SERANTES-DEXO-URB. OS REGOS. O padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real Decreto Lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 31 de xullo de 2018. O presidente José Antonio Santiso Miramontes
06/08/2018 | Administración LocalMunicipal
Vimianzo
Aprobación inicial do expediente de modificación de crédito núm.2018/SC/01

O Pleno do Concello de Vimianzo, en sesión ordinaria que se levou a cabo o día 27.07.2018, acordou a aprobación inicial dos expediente de modificación de crédito núm.2018/SC/01, na modalidade de suplemento de crédito. En cumprimento do disposto no artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á exposición pública durante o prazo de quince días, contados desde o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se unha vez transcorrido o devandito prazo non se presentan alegacións, considerarase aprobado definitivamente o dito acordo. Vimianzo, 30 de xullo de 2018. O alcalde-presidente Manuel Antelo Pazos
06/08/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de conservación de vías provinciais 2018, terceira fase

ANUNCIO DE APROBACIÓN DO PLAN DE CONSERVACIÓN DE VÍAS PROVINCIAIS 2018, TERCEIRA FASE A Excma. Deputación Provincial da Coruña, en sesión celebrada o 27 de xullo de 2018, adoptou entre outros o seguinte acordo: “1.–Aprobar o PLAN DE CONSERVACIÓN DE VÍAS PROVINCIAIS 2018, TERCERA FASE, cun orzamento total de 209.666,16 euros, con cargo á aplicación 0410/4531/61900 que se detalla: 2.–Expor ao público mediante a publicación deste anuncio no Boletín Oficial da Provincia nun prazo de dez días a efectos de reclamacións. Unha vez transcurrido o prazo sen que estas se producisen, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local aos efectos da coordinación establecidos nos artigos 112 e concordantes da Lei 5/1997, do 22 de xuño, de Administración Local de Galicia, podendo continuar as actuacións una vez que transcurra o prazo de dez días sen que se emita ningún informe.” O que se fai público para xeral coñecemento, a teor do disposto no artigo 93 do Decreto Lexislativo 781/86, do 18 de abril. A Coruña, a 31 de xullo de 2018. PRESIDENTA EN FUNCIÓNS O SECRETARIO DA DEPUTACIÓN PROVINCIAL DA CORUÑA Asdo.: D.ª M.ª Goretti Sanmartín Rei Asdo.: José Luis Almau Supervía
07/08/2018 | Administración LocalMunicipal
Ortigueira
Secretaría
Padrón de contribuíntes do prezo público polo servizo de axuda no fogar durante o mes de xuño de 2018

ANUNCIO Por resolución da Alcaldía número 2018-0613 deste Concello, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE XUÑO DE 2018. De acordo co establecido no art.102.3 da Lei 58/2003 do 17 de decembro, Xeral Tributaria, así como nos artigos 24 e seguintes do Real Decreto 939/05, do 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, Reguladora da Xurisdición Contenciosa-Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargos, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai público para xeral coñecemento e aos efectos oportunos. Ortigueira, 1 de agosto de 2018. O alcalde Juan Vicente Penabad Muras
07/08/2018 | Administración LocalMunicipal
Ortigueira
Secretaría
Aprobación inicial de expediente de modificación de créditos do vixente orzamento municipal mediante suplemento de crédito

ANUNCIO Aprobación inicial de expediente de modificación de créditos do vixente orzamento municipal mediante suplemento de crédito O Concello Pleno, en sesión ordinaria do día 11 de xullo de 2018, aprobou inicialmente a modificación do vixente orzamento municipal mediante suplmento de crédito, por importe de 406.818,42 euros. O devandito expediente permanecerá exposto ao público, durante o prazo de quince días hábiles, contados a partir da publicación do presente anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 177.2, en relación co 169, do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais. Se ao remate do período de exposición pública non se presentaran reclamacións, o expediente consideraranse definitivamente aprobado, conforme ao establecido na citada lexislación. O que se fai público para xeral coñecemento e aos efectos oportunos. Ortigueira, 1 de agosto de 2018. O alcalde Juan Vicente Penabad Muras
07/08/2018 | Administración LocalMunicipal
Narón
Secretaría
Edicto de aprobación inicial da modificacion do Regulamento dos criterios xerais de reparto do complemento de productividade do persoal ao servicio do Concello de Narón

EDICTO DE APROBACIÓN INICIAL DA MODIFICACIÓN DO REGULAMENTO DOS CRITERIOS XERAIS DE REPARTO DO COMPLEMENTO DE PRODUCTIVIDADE DO PERSOAL AO SERVICIO DO CONCELLO DE NARÓN O Pleno municipal, na sesión ordinaria de data 26 de xullo de 2018, acordou aprobar inicialmente a modificación do Regulamento que establece os criterios xerais de reparto do complemento de produtividade do persoal ao servizo do Concello de Narón, e sometelo a información pública. De acordo co exposto e para dar cumprimento ao previsto nos artigos 49 da Lei 7/1985, do 2 de abril, Reguladora das Bases de Réxime Local, e o artigo 133 da Lei 39/2015, do 1 de outubro, do Procedemento Administrativo Común das Administracións Públicas, sométese o expediente a información pública mediante anuncio no BOP da provincia da Coruña, no taboleiro de edictos do Concello e na web de transparencia municipal, durante o prazo de 30 días, contados a partir do seguinte ao da publicación deste anuncio no BOP da Coruña, co obxecto de que toda persoa interesada poida formular as reclamacións e suxestións que estime oportunas, podendo ser consultado o expediente na Secretaría do Concello de Narón. No suposto de que non se formulen reclamacións durante a exposición pública, quedará aprobada definitivamente a dita modificación. Narón, 2 de agosto de 2018. A ALCALDESA-PRESIDENTA Marián Ferreiro Díaz
07/08/2018 | Administración LocalMunicipal
Fene
Secretaría
Aprobación inicial do expediente de modificación de créditos 14/2018, subexpediente 3/2018 de suplemento de créditos

Anuncio de aprobación inicial do expediente de modificación de créditos 14/2018, subexpediente 3/2018 de suplemento de créditos O Pleno do Concello de Fene, en sesión celebrada o día 2 de agosto de 2018, aprobou inicialmente o expediente de modificación de créditos 14/2018, subexpediente 3/2018 de suplemento de créditos, por importe de 806.020,48 €. O expediente permanecerá exposto ao público, na oficina da intervención municipal, durante o prazo de quince días hábiles contados a partir do seguinte ao da publicación do presente anuncio no Boletín Oficial da Provincia, para os efectos de exame e presentación de reclamacións ante o Pleno, segundo o disposto no artigo 177, en relación co artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública no se presentaran reclamacións, o expediente considerarase definitivamente aprobado, conforme ao establecido na citada lexislación. Fene, 3 de agosto de 2018. O alcalde, Gumersindo Pedro Galego Feal
07/08/2018 | Administración LocalMunicipal
Ortigueira
Secretaría
Padrón de contribuíntes pola taxa de asistencia á Escola Municipal de Música durante o mes de xuño de 2018

ANUNCIO Por resolución da Alcaldía número 2018/0616 deste Concello foi aprobado o PADRÓN DE CONTRIBUÍNTES POLA TAXA DE ASISTENCIA A ESCOLA MUNICIPAL DE MUSICA DURANTE O MES DE XUÑO DE 2018. De acordo co establecido no art.102.3 da Lei 58/2003 do 17 de decembro, Xeral Tributaria, así como nos artigos 24 e seguintes do Real Decreto 939/05, do 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, Reguladora da Xurisdición Contenciosa-Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargos, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e aos efectos oportunos. Ortigueira, 1 de agosto de 2018. O alcalde Juan Vicente Penabad Muras
07/08/2018 | Administración LocalMunicipal
A Baña
Elección de xuíz de paz

EDICTO Convocatoria para elección de Xuíz de Paz titular do municipio da Baña Próximo a vencer o periodo polo que se nomeou Xuíz de Paz titular e correspondendo ao Pleno do Concello elixir a persoa que se propoñerá para ser nomeadas Xuíz de Paz titular deste Municipio, de conformidade co que dispoñen os artigos 101 e 102 da Lei Orgánica 6/1985, do 1 de xullo, do Poder Xudicial e artigo 4 e 5.1 do Regulamento 3/1995, do 7 de xuño, dos Xuíces de Paz, ábrese un prazo de quince días hábiles para que as persoas que estean interesadas e reúnan as condicións legais esixidas presenten a correspondente solicitude dirixida ao alcalde do concello da Baña. As solicitudes presentaranse no Rexistro de entrada deste Concello ou ben mediante o procedemento que regula o artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. Publícanse o modelo de instancia e declaración responsable como ANEXOS a esta convocatoria. Na Secretaría do Concello pode ser examinado o expediente e solicitar a información que se precise. Así mesmo, estará a disposición dos interesados na sede electrónica deste Concello [dirección https://concellodabana.gal]. No caso de non presentarse solicitudes, o Pleno da Corporación elixirá libremente, de acordo co previsto no artigo 101.1 da Lei Orgánica 6/1985, do 1 de xullo, do Poder Xudicial e o artigo 4 e 6 do Regulamento 3/1995, do 7 de xuño, dos Xuíces de Paz, comunicando o Acordo ao Xulgado de Primeira Instancia do partido. O que se publica para xeral coñecemento. A Baña, 30 de xullo de 2018. O alcalde, José Andrés García Cardeso ANEXO Convocatoria para elección de Xuíz de Paz titular do municipio da Baña INSTANCIA PARA PARTICIPAR E DECLARACIÓN RESPONSABLE
07/08/2018 | Administración LocalMunicipal
Carballo
Conta xeral 2017

ANUNCIO Formada e rendida a Conta Xeral desta Corporación correspondente ao exercicio de 2017, e dictaminada pola Comisión Especial de Contas, exponse ao público cos documentos que a xustifican na Intervención desta entidade, por espacio de quince días hábiles, contados a partir do seguinte ao da inserción do presente anuncio no Boletín Oficial da Provincia, co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito días seguintes, de conformidade co disposto no artigo 212.3 do Real decreto lexislativo 2/2004, do 5 de marzo. Carballo, 2 de agosto de 2018. O alcalde Evencio Ferrero Rodríguez
07/08/2018 | Administración LocalMunicipal
Fisterra
Aprobación inicial dos padróns de auga, subministros e vados ano 2018 na Xunta de Goberno Local do día 1 de agosto de 2018

EDICTO Aprobados inicialmente os padróns fiscais de subministro de auga, saneamento e vaos referidos ó ano 2018 mediante acordo adoptado pola Xunta de Goberno Local en sesión celebrada o dia 1 de agosto de 2018, exponse ó público a efectos de reclamacións por espazo de UN MES, contado a partir do día seguinte ó da súa publicación deste anuncio no Boletín Oficial da Provincia. Este anuncio ten carácter de notificación colectiva tal e como se establece no artigo 124.3 da Lei 230/1963, do 28 de decembro, Xeral Tributaria. Fisterra, 3 de agosto de 2018. O ALCALDE, José Marcote Suárez
07/08/2018 | Administración LocalMunicipal
Boimorto
Aprobación do padrón fiscal polo servizo do punto de atención á infancia do mes de xullo de 2018

EXPOSICIÓN PÚBLICA APROBACIÓN PADRÓN FISCAL SERVIZO PUNTO DE ATENCIÓN Á INFANCIA XULLO 2018 Por Decreto da Alcaldía n.º 336/2018, de data 01/08/2018, acordou aprobar o padrón fiscal do mes de xullo de 2018 correspondente ao prezo público pola prestación do servizo do punto de atención á infancia por importe de 2.685,00 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 1 de agosto de 2018. A alcaldesa Asdo.: María Jesús Novo Gómez
07/08/2018 | Administración LocalMunicipal
Oroso
Anuncio de nomeamento fillo predilecto e imposición insigna de ouro a don José Miguel Couselo Sánchez

O 26/07/2018, Pleno do Concello de Oroso acordou nomear a D. GEORGE LUCIAN CHAÑEZ EL AOUFI, médico na especialidade de pediatría de dilatada experiencia profesional, fillo adoptivo do Concello de Oroso e imposición da insignia de ouro. Durante o prazo dun mes exponse ao publico o expediente para que podan comparecer nel cantas persoas o desexen para constatar os datos, noticias ou xuízos que procedan en relación co nomeamento. En Oroso asinado dixitalmente pola Alcaldesa en funcións. Vanesa Boo Martínez.
07/08/2018 | Administración LocalMunicipal
Mugardos
Aprobación definitiva de expediente de modificación de créditos MC 13/2018

EDICTO O Pleno do Concello, en sesión ordinaria do 29 de xuño de 2018, aprobou inicialmente o expediente de modificación de créditos MC 13/2018, de crédito extraordinario e suplemento de crédito, financiado con cargo ao remanente líquido de tesourería para gastos xerais e baixas por anulación. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos,1 de agosto de 2018. A alcaldesa María del Pilar Díaz Otero
07/08/2018 | Administración LocalMunicipal
Pontedeume
Delegación de funcións da Alcaldía-Presidencia. Período 2.8.2018 ao 22.8.2018

Delegación de funcións da Alcaldía-Presidencia. Período 02.08.2018 ao 22.08.2018. (Expediente TEDeC 2018/G003/000519) Por medio de decreto número 483/2018, do 1 de agosto, resolveuse delegar a totalidade das funcións da Alcaldía, segundo o seguinte: “DON BERNARDO FERNANDEZ PIÑEIRO, ALCALDE-PRESIDENTE DO CONCELLO DE PONTEDEUME (A CORUÑA). Tendo prevista a miña ausencia do termo municipal durante o período comprendido entre o 02.08.2018 e o 22.08.2018. En virtude ao establecido no artigo 47 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), en estrato, o seguinte: “1. Corresponde aos tenentes de alcalde, en canto tales, substituír na totalidade das súas funcións e pola orde do seu nomeamento, ao alcalde, nos casos de ausencia [.//.] “.//. Conforme ao disposto nos artigos 47 e 44 do ROF e en virtude das atribucións que me confire o artigo 21 da Lei 7/1985, do 2 de abril, reguladora das bases de réxime local, sendo competencia de Alcaldía, RESOLVO: PRIMEIRO.–Delegar a totalidade das funcións da Alcaldía no 2.º tenente de alcalde, D. José Simoes Couceiro, nos seguintes termos: no período comprendido entre o 02.08.2018 e o 22.08.2018, ambos os dous incluídos, designándoo para o antedito período na condición de alcalde en funcións. SEGUNDO.–A presente delegación surtirá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”. …//.” Documento asinado dixitalmente por Sr. alcalde en funcións, D. Conrado Manuel Fouces Majjouti, en Pontedeume a 2 de agosto de 2018.
07/08/2018 | Administración LocalMunicipal
Teo
Aprobación provisional do padrón fiscal de 2018

EDICTO Aprobación padrón contribuíntes da taxa por entrada de vehículos a través das beirarrúas e por reserva da vía pública para aparcadoiro exclusivo, carga e descarga de mercadorías de calquera clase correspondente ao exercicio 2018 Por Resolución da Alcaldía deste Concello, de data 01/08/2018, aprobouse inicialmente o padrón de contribuíntes da taxa por entrada de vehículos a través das beirarrúas e por reserva da vía pública para aparcadoiro exclusivo, carga e descarga de mercadorías de calquera clase correspondente ao exercicio 2018. De acordo co disposto no artigo 102.3 da Lei 58/2003, do 17 de decembro, Xeral Tributaria, o padrón aprobado exponse ao público nas oficinas do Concello durante 10 días hábiles, contados a partires do día seguinte ao da publicación deste anuncio no Boletín Oficial da Provincia (BOP). Dita exposición servirá de notificación colectiva a todos os contribuíntes, nos termos do artigo anteriormente mencionado. Contra o acto de aprobación do citado padrón e/ou as liquidacións contidas no mesmo poderá interporse recurso previo de reposición ante a Alcaldía-Presidencia no prazo DUN MES, a contar dende o día seguinte ao de remate do prazo de exposición pública, de acordo co establecido no artigo 14 do Real Decreto lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais. Contra a desestimación do recurso de reposición poderase interpor recurso contencioso-administrativo no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario será de DOUS MESES dende o remate do prazo de exposición pública do padrón, podendo efectuarse o ingreso en efectivo no horario de caixa nas contas que o Concello ten abertas nas seguintes entidades:  BANCO SABADELL GALLEGO: ES75-0081-2154-7400-0100-1703  ABANCA: ES19-2080-0318-1931-1000-0099 Transcorrido o prazo de ingreso voluntario sen que se tivese satisfeito a débeda, iniciarase o período executivo, de acordo co teor dos artigos 26, 28 e 161 da Lei Xeral Tributaria, o que determinará a esixencia dos xuros de mora, así como as recargas que correspondan e, no seu caso, das costas do procedemento de constrinximento. Teo, 2 de agosto de 2018. O alcalde Rafael Sisto Edreira
07/08/2018 | Administración LocalMunicipal
Trazo
Aprobación inicial do padrón fiscal da taxa pola recollida de lixo 2018

ANUNCIO Elaborado o padrón da taxa polo “servicio de recollida de lixo” correspondente ó exercicio económico 2018, exponse ó público polo prazo de vinte días, a efectos de exame e posibles reclamacións polos interesados. Trazo, 2 de agosto de 2018. O alcalde Asdo.: José Dafonte Varela
07/08/2018 | Administración LocalMunicipal
Ortigueira
Secretaría
Aprobación inicial de expediente de modificación de créditos do vixente orzamento municipal mediante transferencia de créditos

ANUNCIO Aprobación inicial de expediente de modificación de créditos do vixente orzamento municipal mediante transferencia de créditos O Concello Pleno, en sesión ordinaria do día 11 de xullo de 2018, aprobou inicialmente a modificación do vixente orzamento municipal por transferencia de créditos entre aplicacións de distinta área de gasto, por importe de 20.000,00 euros. O devandito expediente permanecerá exposto ao público, durante o prazo de quince días hábiles, contados a partir da publicación do presente anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 177.2, en relación co 169, do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais. Se ao remate do período de exposición pública non se presentaran reclamacións, o expediente consideraranse definitivamente aprobado, conforme ao establecido na citada lexislación. O que se fai público para xeral coñecemento e aos efectos oportunos. Ortigueira, 1 de agosto de 2018. O alcalde Juan Vicente Penabad Muras
07/08/2018 | Administración LocalMunicipal
Vilasantar
Padrón fiscal do SAF de xullo 2018

ANUNCIO DE EXPOSICIÓN PÚBLICA DA APROBACIÓN DOS PADRÓNS FISCAIS S. A. F. XULLO DE 2018 Por decreto da Alcaldía de data 2 de agosto de 2018 apróbanse os padróns fiscais do mes de xullo de 2018 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.219,78 euros e 927,60 euros. O citado padrón expoñerase ao público por un prazo de 15 días hábiles, a contar desde o seguinte ao da publicación do anuncio no BOP, para que os interesados poidan examinalo no Concello e presentar as alegacións que consideren convenientes. Así mesmo, mediante o citado anuncio notifícase colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os interesados poderán interpoñer preceptivamente recurso de reposición, ante a Xunta de Goberno Local, no prazo dun mes, contado dende o día seguinte ao de finalización do período de exposición publica dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo perante o Xulgado do Contencioso-Administrativo, no prazo de dous meses dende a notificación da resolución do recurso de reposición, se é expresa, e no prazo de seis meses dende que se produza a desestimación presunta se non o fose. O prazo para o cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de demora e as recargas que procedan segundo os artigos 26 e 28 da Lei xeral tributaria, e se fora o caso, as costas derivadas do procedemento de prema. Os recibos que figuran domiciliados, enviaranse as respectivas entidades para o seu cargo nas contas designadas polos contribuíntes Vilasantar, 2 de agosto de 2018. O alcalde Fernando Pérez Fernández
13/08/2018 | Administración LocalMunicipal
Oroso
Aprobación do padrón da taxa pola entrada de vehículos a travesó da beirarrúas (vados) 2018

ASUNTO: APROBACIÓN DO PADRÓN DA TAXA POLA ENTRADA DE VEHÍCULOS A TRAVESO DA BEIRARRÚA (VAOS) 2018 Pola presente faise saber que por Decreto de Alcaldía de data 8 de agosto foi aprobado o padrón municipal da taxa por entrada de vehículos a traveso da beirarrúa (vaos) correspondentes ao exercicio de 2018, composto de 19 recibos e por unha contía total de 1.620,00 euros. De conformidade co artigo 102.3 da Lei 58/2003, do 17 de decembro, Xeral Tributaria a presente publicación terá o carácter de notificación colectiva, podendo os interesados interpoñer no seu caso os seguintes recursos:  O recurso de reposición regulado no artigo 14.2 do TR 2/2004 no prazo dun mes dende a publicación do presente anuncio no Boletín Oficial da Provincia, perante o alcalde-presidente, que será resolto no prazo máximo dun mes, transcorrido o cal entenderase desestimado.  Contra a resolución do recurso de reposición poderase interpoñer o correspondente recurso contencioso administrativo perante os Xulgados do Contencioso-Administrativo de A Coruña. A recadación do padrón farase pola Excma. Deputación Provincial de A Coruña, nos seguintes períodos ordinarios voluntarios sinalados pola Resolución da Presidencia de data 20 de novembro de 2001: 1.–Do 15 de setembro ao 20 de novembro, ámbolos dous inclusive. Poderase face-lo pago nas oficinas das entidades financeiras colaboradoras e Oficinas de Recadación da Excma. Deputación de A Coruña. En Oroso, a 8 de agosto de 2018. O alcalde-presidente Manuel Mirás Franqueira
13/08/2018 | Administración LocalMunicipal
Pontedeume
Aprobación inicial da Ordenanza específica reguladora das bases de concesión de axudas ás familias para a adquisición de material escolar, curso escolar 2018-2019, Educación Infantil, Primaria, ESO

ANUNCIO Aprobación incial da Ordenanza específica reguladora das bases de concesión de axudas ás familias para a adquisición de material escolar, curso escolar 2018-2019, Educación Infantil, Primaria, ESO O Pleno do Concello de Pontedeume, en sesión ordinaria celebrada o día 26 de xullo de 2018, aprobou inicialmente a Ordenanza específica reguladora das bases de concesión de axudas ás familias para a adquisición de material escolar, curso escolar 2018-2019, Educación Infantil, Primaria, ESO. O referido expediente permanecerá exposto ao público no departamento de Servizos Sociais por un prazo de 30 días hábiles, computados a partir do día seguinte ao da efectiva publicación do presente anuncio no BOP, co fin de que os interesados presenten as alegacións ou suxestións que consideren oportunas que, de se produciren, deberán ser resoltas pola Corporación. No suposto de que non se tiveran presentado reclamacións ou suxestións durante o trámite de información pública, entenderase automaticamente elevado a definitivo o acordo ata entón provisional, sen necesidade de acordo plenario, de conformidade co que se establece no artigo 49 c) da Lei 7/85, reguladora das Bases de Réxime Local, procedéndose á publicación á que fai referencia o artigo 70.2 desta lei. Documento asinado dixitalmente por D. José Simoes Couceiro, Alcalde en funcións (delegación conferida por Decreto n.º 483/2018 de 1 de agosto), en Pontedeume, a mércores 8 de agosto de 2018.
13/08/2018 | Otras Entidades y Anuncios ParticularesDiversos
Convocatoria da segunda xunta xeral da Comunidade de Augas de Recarei e da súa orde do día

A COMUNIDADE DE AUGAS DE RECAREY CONVOCA PARA O PRÓXIMO DÍA SÁBADO 25/08/2018 A SÚA SEGUNDA XUNTA XERAL, QUE SE LEVARÁ A CABO NA VIVENDA N.º 2 DO LUGAR DA POZA, PARROQUIA DE SAN OURENTE DE ENTINES (OUTES), ÁS 20.00 HORAS, CO SEGUINTE ORDE DO DÍA: 1. EXAME E APROBACIÓN DOS ESTATUTOS DA COMUNIDADE DE AUGAS DE RECAREY. EN OUTES, A 01 DE AGOSTO DE 2018. FDO.: 0 SOLICITANTE, DON MARIO HUMBERTO CHILET DE OROVIO (PRESIDENTE)
13/08/2018 | Administración LocalMunicipal
Oleiros
Áreas de Cultura, Educación e Deportes
Edicto de prezo público (Expte. PPF-08/2018)

E D I C T O A Xunta de Goberno Local, na sesión que tivo lugar o día 31 de xullo de 2018, adoptou o seguinte acordo: – Aprobación da aplicación e imposición de prezo público da actividade da Concellería de Deportes (Expte. PPF-08/2018). Ponse en coñecemento xeral que o citado acordo, co seu respectivo expediente, está exposto ao público nas oficinas administrativas ubicadas no Centro Cultural “A Fábrica”, en horario de 8.30 a 13.00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 7 de agosto de 2018. A 1.ª tenente de alcalde delegada de Economía e Facenda Asdo.: M.ª José Varela Neira
13/08/2018 | Administración LocalMunicipal
Zas
Modificación de créditos

MODIFICACIÓN DE CRÉDITOS Aprobado inicialmente polo Pleno da Corporación, na sesión ordinaria celebrada o día 7 de agosto de 2018, a aprobación provisional do expediente MC13/2018 de modificación do orzamento do exercicio mediante crédito extraordinario, e en cumprimento do disposto no art.177 en relación co 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público durante 15 días, durante os cales os interesados poderán examinalo e presentar, ante o Pleno, as reclamacións que estimen oportunas. Se transcorrido dito prazo non se houberan presentado alegacións, considerarase aprobado definitivamente dito acordo. En Zas, a 7 de agosto de 2018 O alcalde Asdo.: Manuel Muiño Espasandín
13/08/2018 | Administración LocalMunicipal
Boimorto
Aprobación de padrón fiscal

EXPOSICIÓN PÚBLICA APROBACIÓN PADRÓN FISCAL PREZO PÚBLICO DA RESIDENCIA PARA PERSOAS MAIORES E CENTRO DE DÍA MES AGOSTO 2018 Por Decreto da Alcaldía n.º 345/2018, de data 06/08/2018, acordouse aprobar o padrón fiscal do mes de agosto 2018 correspondente ao prezo público pola prestación de servizos na residencia para persoas maiores e centro de día polos seguintes importes: 36. Usuarios da residencia para persoa maiores Padrón: 40.785,00 €. 13. Usuarios do centro de día Padrón: 6.905,00 €. Servizo de comidas externas xullo 2018 Padrón: 801,00 €. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 6 de agosto de 2018. A alcaldesa Asdo.: María Jesús Novo Gómez